**Am polul sud legat**

*Gabriela Mimi Boroianu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am polul sud legat

Nu pot să plec... oricât am încercat

Am polul sud legat etern de tine!

Chiar dacă ploi radioactive te-au schimbat

Ți-aprind mereu o dimineață-n vine.

Nu sunt un înger, muză sunt... păcat!

Un țărm de mare cu zările senine;

Nu pot să plec oricât am încercat

Am polul sud legat etern de tine!

De sunt o mare-n mine răscolești

Sau mă creezi pe cer o stea mereu,

În fiece moment mă pomenești,

De-s foc ce arde tu, ești Prometeu...

De sunt cuvânt ești mâna ce mă scrie

Și viață-mi dă pe albul colț de cer,

Savantul ce cuprins de nebunie

Mă dezgoleşte de orișice mister.

Mă întorc mereu mai altfel și mai vie,

Ca un îmbietor, sublim, păcat

Pe harta sentimentelor se știe

De tine-am polul sud etern legat!

de Gabriela Mimi Boroianu

23.06.2016